แม่ฮ่องสอน พัฒนาพื้นที่น้ำตกแม่สุรินทร์ รองรับการท่องเที่ยวเชิงนิเวศในอนาคต
นายสิธิชัย จินดาหลวง ผู้ว่าราชการจังหวัดแม่ฮ่องสอน เปิดเผยว่า ลงพื้นที่ตรวจเยี่ยมน้ำตกแม่สุรินทร์ ตำบลแม่อูคอ ซึ่งเป็นสถานที่ท่องเที่ยวที่สำคัญของอำเภอขุนยวม โดยระยะนี้ยังปิดให้บริการ แต่มีกำหนดจะเปิดให้เข้าท่องเที่ยวได้ตั้งแต่วันที่ 1 ตุลาคม 2564ขณะนี้ได้มีการพัฒนาพื้นที่ เตรียมพร้อมที่จะรองรับนักท่องเที่ยวและมีแผนที่จะปรับปรุงสถานที่ให้มีความสะดวกและปลอดภัยมากยิ่งขึ้น ซึ่งผู้ว่าราชการจังหวัดแม่ฮ่องสอน ระบุว่า มีโครงการขอรับสนับสนุนงบประมาณ จากแผนพัฒนาจังหวัดฯ ปี 2566 เพื่อจัดสรรงบประมาณมาพัฒนาสถานที่บริเวณน้ำตกแม่สุรินทร์ให้มีศักยภาพรองรับการท่องเที่ยวเชิงนิเวศเพิ่มขึ้นในอนาคต